Džefrijs Epstīns
Džefrijs Edvards Epšteins (angļu: Jeffrey Edward Epstein, IPA: [ˈɛpstiːn]) (dzimis 1953. gada 20. janvārī, miris 2019. gada 10. augustā) bija amerikāņu uzņēmējs un dzimumnoziedznieks. Dzimis un uzaudzis Ņujorkā, Epstīns sāka savu profesionālo karjeru kā skolotājs Daltonas skolā, neraugoties uz koledžas grāda trūkumu. Pēc darba zaudēšanas Daltonas skolā vāja snieguma dēļ viņš pārgāja uz banku un finanšu sektoru, kur no 1976. līdz 1981. gadam dažādos amatos strādāja investīciju bankā Bear Stearns, bet pēc viņa atlaišanas izveidoja pats savu uzņēmumu. Epstīns izveidoja elitāru sociālo loku un sagādāja daudzas sievietes un bērnus, ko kopā ar saviem domubiedriem seksuāli izmantoja. 2005. gadā policija Palmbīčā, Floridā, sāka izmeklēt Epstīnu, kad kāda jaunieša vecāki policijai ziņoja, ka viņš seksuāli izmantojis viņu 14 gadus veco meitu. Federālās amatpersonas pavisam bija identificējušas 36 līdzīgus upurus, no kuriem daži bija pat 14 gadus veci, kurus iespējams, seksuāli izmantojis bija Epstīns. Epstīns atzina savu vainu un 2008. gadā Floridas štata tiesa viņu notiesāja par bērna sagādāšanu prostitūcijai un par prostitūcijas karjeras uzsākšanas ieteikšanu. Viņš tika notiesāts tikai par šiem diviem noziegumiem pretrunīgi vērtētās vienošanās ietvaros. Viņš pavadīja gandrīz 13 mēnešus apcietinājumā, bet ar atļauju pamest cietumu dienas laikā darba iemeslu dēļ. Epstīns tika atkārtoti arestēts 2019. gada 6. jūlijā, pamatojoties uz federālajām apsūdzībām par nepilngadīgo seksuālo tirdzniecību Floridā un Ņujorkā. Viņš nomira savā cietuma kamerā 2019. gada 10. augustā. Medicīnas ekspertīze konstatēja, ka viņa nāves iemesls bija pašnāvība pakaroties. Epstīna advokāti ir apstrīdējuši spriedumu, un sabiedrībā ir bijušas ievērojamas šaubas par viņa nāves patieso cēloni, kā rezultātā radušās daudzas sazvērestības teorijas. Tā kā Epstīna nāve izslēdza iespēju pret viņu izvirzīt kriminālapsūdzības, tiesnesis 2019. gada 29. augustā noraidīja visas kriminālapsūdzības. Epstīnam gadu desmitiem bija saistība ar britu slavenību Gisleinu Maksvelu, kā rezultātā 2021. gadā viņa tika notiesāta par ASV federālajām apsūdzībām seksuālā tirdzniecībā un sazvērestībā par palīdzēšanu Epstīnam sagādāt meitenes.